b'\n_START_ARTICLE_\nPatruljedeling\n_START_PARAGRAPH_\nEn patruljedeling er en deling best\xc3\xa5ende af 2-4 patruljegrupper, samt en delingsf\xc3\xb8rer og en delingssergent.\n_START_SECTION_\nPatruljernes opgaver\n_START_PARAGRAPH_\nEn patruljes opgave kan f.eks. v\xc3\xa6re opklaring, rekognoscering og sabotage.\n_START_SECTION_\nPatruljernes sammens\xc3\xa6tning\n_START_PARAGRAPH_\nEn patruljegruppe best\xc3\xa5r af 5-8 mand og er i stand til at operere uafh\xc3\xa6ngigt bag fjendens styrker i kortere eller l\xc3\xa6ngere tid. De enkelte medlemmer af patruljerne har typisk forskellige specialer, f.eks. sanitet, finskytte eller bortspr\xc3\xa6ngning. En patruljedeling best\xc3\xa5r af 2-4 patruljegrupper og et f\xc3\xb8ringselement med en patruljedelingsf\xc3\xb8rer og bl.a. en signalmand._NEWLINE_Der forskel p\xc3\xa5 hvad H\xc3\xa6ren og Hjemmev\xc3\xa6rnet betegner som en patruljedeling:_NEWLINE_I H\xc3\xa6rens terminologi er en patruljedeling (PTRDEL) eller et patruljekompagni (PTRKMP) en patruljeenhed med en fjernopklaringskapacitet, dvs. evnen til at inds\xc3\xa6tte sm\xc3\xa5 patruljer uset over store afstand fra egne enheder via s\xc3\xa6rlige inds\xc3\xa6ttelsesmetoder s\xc3\xa5 som faldsk\xc3\xa6rm eller kampsv\xc3\xb8mning og i l\xc3\xa6ngere tid (en uge eller mere) uden st\xc3\xb8tte, og med en langtr\xc3\xa6kkende signalforbindelse (typisk HF-radio ellers SATCOM) som s\xc3\xa6tter patrulje i stand til at sende informationer hjem om hvad de observerer. De enheder i forsvaret der opfylder disse betingelser er forunden J\xc3\xa6gerkorpset og Fr\xc3\xb8mandskorpset: Sirius-patruljen, patruljedelingen ved Prinsens Livregiment (nu nedlagt), patruljekompagniet ved Danske Divsision (nu nedlagt) og patruljekompagniet ved H\xc3\xa6rens Operative Kommando (nu omd\xc3\xb8bt til SSR \xe2\x80\x93 S\xc3\xa6rlig St\xc3\xb8tte og Rekognoscering)._NEWLINE_I Hjemmev\xc3\xa6rnets terminologi findes der ikke l\xc3\xa6ngere patruljegrupper, patruljedelinger eller patruljekompagnier (ud over SSR der opstilles af hjemmev\xc3\xa6rnet), idet hjemmev\xc3\xa6rnets patruljekapacitet nu betegnes "patruljeindsat". En patruljeindsatsgruppe (PTRIGRP), en patruljeindsatsdeling (PTRIDEL) eller et patruljeindsatskompagni (PTRIKMP) i hjemmev\xc3\xa6rnet har kapacitet til at udsende indsatspatruljer over kortere afstande i kortere tid (ti kilometer fra egne enheder i op til 72 timer). Betegnelsen Patruljedeling og Patruljekompagni anvendes fortsat af historiske \xc3\xa5rsager ved enkelte enheder i hjemmev\xc3\xa6rnet. L\xc3\xa6s mere om Hjemmev\xc3\xa6rnet'